**ОБЩИНСКА ИЗБИРАТЕЛНА КОМИСИЯ РУСЕ**

7000 гр.Русе, област Русе, пл.”Свобода” №6

**ПРОТОКОЛ № 23**

 Днес 24.10.2023 година в 16,00 часа в Заседателна зала №2, ет.2 на Община Русе се събра комисия в състав:

 Председател: Милена Хинкова

 Зам.-председател: Николай Братованов

 Зам.-председател: Звезделина Рафаилова

Зам.-председател: Шейнур Еюб

 Зам.-председател: Ина Райчева-Цонева

Секретар: Искрен Илиев

 Членове: Миглена Ангелова

 Борислав Жечев

 Стефан Донев

 Даниела Димитрова-Янкова

Стефан Бонев

Лиляна Владимирова

Алев Али

На заседанието присъстват: Милена Хинкова – председател**,** Звезделина Рафаилова – зам.-председател,Шейнур Еюб – зам.-председател, Ина Райчева-Цонева – зам.-председател,Стефан Донев, Даниела Димитрова-Янкова, Лиляна Владимирова, Стефан Бонев, Борислав Жечев

Отсъстват: Миглена Ангелова, Искрен Илиев, Николай Братованов, Алев Алив. Борислав Жечев

Налице е необходимия кворум за провеждане на заседание.

 Протоколът се води от Венелина Христова.

**ДНЕВЕН РЕД:**

ДНЕВЕН РЕД

 заседание:

Точка 1: Сигнали

Точка 2: Замени СИК.

Точка 3. Застъпници

Точка 4: Разни

Гласували: „ЗА“: Милена Хинкова – председател**,** Звезделина Рафаилова – зам.-председател,Шейнур Еюб – зам.-председател, Ина Райчева-Цонева – зам.-председател,Стефан Донев, Даниела Димитрова-Янкова, Лиляна Владимирова, Стефан Бонев.

ПРОТИВ: няма.

 **По т.1**

**ОТНОСНО:** Сигнал от Петър Иванов, относно агитационни материали, които не отговарят на законовите изисквания.

В ОИК - Русе е постъпил сигнал с вх. № 218/24.10.2023 г. от Петър Иванов, в който се твърди, че транспарантите на Рена Стефанова, кандидат за кмет на Русе /Коалиция ППДБ/, съдържат информация за купуването на гласове, че е престъпление, на площ около 2 – 3 % от лицето на транспаранта, много под 10%.

В тази връзка двама представители на ОИК – Русе – зам.-председател Шейнур Еюб и Лиляна Владимирова – член, извършиха проверка и изготвиха снимков материал на транспарант, позициониран на кръстовището на бул. Цар Освободител и ул. Петко Д. Петков. След извършената проверка ОИК – Русе установи следното:

Изображението следва да се приема като агитационен материал, доколкото съдържа призив за подкрепа към определен кандидат, съгласно т. 17 от §1 ДР на ИК. Съобразно изискванията на чл. 183, ал. 2 ИК материалът съдържа надпис „купуването и продаването на гласове е престъпление“, макар и същия да не е в обособено поле. За установяване дали отговаря на изискването за площ минимум 10% от лицето на агитационния материал, се взе предвид, че целият е с площ 298377 пиксела, а необособеното поле, съдържащо надпис „купуването и продаването на гласове е престъпление“, е 14040 пиксела, което прави 4.7%. В този смисъл не е изпълнено изискването на чл. 183, ал. 2 ИК.

ОИК Русе подложи на гласуване горния проект на решение като от присъствалите 8 членове, 5 са гласуваха „ЗА“, 3 – „ПРОТИВ“, поради което е постановено отхвърляне по смисъла на чл. 85, ал. 4 ИК.

С оглед на гореизложеното и на основание чл. 87, ал. 1 и чл.183 ал.2 ИК, ОИК - Русе

Р Е Ш И:

Постановява решение за отхвърляне по смисъла на чл. 85, ал. 4 ИК по сигнала на Петър Иванов относно агитационни материали на ПП “ ПП-ДБ“ .

РЕШЕНИЕТО ПОДЛЕЖИ НА ОБЖАЛВАНЕ в тридневен срок, пред ЦИК.

Проектът бе подложен за обсъждане от комисията.

Пристъпи се към гласуване:

Гласували: „ЗА“ – Милена Хинкова – председател**,** Шейнур Еюб – зам.-председател, Ина Райчева-Цонева – зам.-председател,Стефан Донев, Лиляна Владимирова.

ПРОТИВ: Стефан Бонев, Звезделина Рафаилова и Даниела Димитрова-Янкова

 ОИК – Русе прие **РЕШЕНИЕ №156-МИ/24.10.2023 г.**

**ОТНОСНО:** Сигнал от Татяна Нахабедян, като кандидат за общински съветник от ПП “Има такъв народ“ относно агитационни материали, поставени в нарушение на чл.183 ал.3 ИК

В ОИК - Русе е постъпила жалба с вх. № 205/23.10.2023 г. от Татяна Нахабедян, като кандидат за общински съветник от ПП “Има такъв народ“, в който се твърди, че в гр.Русе по ул.Александровска 97 до Кафе-аперитив Маги са поставени три плаката на МК“БСП за България“ на трафопост, ел.табло и стената на жил. блок на места извън определените със заповедта на кмета на община Русе.

След извършената проверка ОИК – Русе установи следното:

Плакатите са премахнати и към момента на проверката не се намират на посочените места, поради което и на основание чл.183 ал.3 от ИК не може да се установи нарушение. Местата посочени в жалбата не са от изброените в заповедта, но би могло да се поставят със съгласието на собственика.

ОИК Русе намира жалбата за неоснователна и недоказана.

С оглед на гореизложеното и на основание чл. 87, ал. 1 и чл.183 ал.3 от ИК, ОИК - Русе

Р Е Ш И:

ОСТАВЯ БЕЗ УВАЖЕНИЕ жалбата на от Татяна Нахабедян, като кандидат за общински съветник от ПП “Има такъв народ“, като неоснователна и недоказана..

Решението подлежи на обжалване в три дневен срок пред ЦИК.

Проектът бе подложен за обсъждане от комисията.

Пристъпи се към гласуване:

Гласували: „ЗА“ – Милена Хинкова – председател**,** Звезделина Рафаилова – зам.-председател,Шейнур Еюб – зам.-председател, Ина Райчева-Цонева – зам.-председател,Стефан Донев, Даниела Димитрова-Янкова, Лиляна Владимирова, Стефан Бонев

ПРОТИВ: няма.

 ОИК – Русе прие **РЕШЕНИЕ №157-МИ/24.10.2023 г.**

**По т. 2**

**ОТНОСНО:** Промени в съставите на секционни избирателни комисии в Община Русе от квотата на **ГЕРБ СДС**  при произвеждане на изборите за общински съветници и кметове на 29 октомври 2023 г.

В Общинска избирателна комисия – гр. Русе с вх. **№217/24.10.2023** е постъпило предложение от упълномощен представител на **Коалиция ГЕРБ СДС** за промени в съставите на СИК в Община Русе от квотата на **Коалиция ГЕРБ СДС**

 Към предложението е приложен списък с предложените промени, постъпили на хартиен носител и по електронен път.

Като взе предвид постъпилото предложение за промени в съставите на СИК в Община Русе от квотата на **Коалиция ГЕРБ СДС**, съгласно приложен списък, и на основание чл. 87, ал.1, т. 5 и т. 6 от Изборния кодекс, Общинска избирателна комисия - Русе

**Р Е Ш И:**

 **ОСВОБОЖДАВА** от съставите на СИК в Община Русе лицата от квотата на **Коалиция ГЕРБ СДС** и вместо тях **НАЗНАЧАВА** посочените в приложението към предложението лица.

Приложеният списък е неразделна част от решението и е на разположение в Общинска избирателна комисия - Русе.

Решението на Общинска избирателна комисия Русе може да се оспори пред Централната избирателна комисия в тридневен срок от обявяването му на основание чл. 88 от ИК.

Проектът бе подложен за обсъждане от комисията.

Пристъпи се към гласуване:

Гласували: „ЗА“ – Милена Хинкова – председател**,** Звезделина Рафаилова – зам.-председател,Шейнур Еюб – зам.-председател, Ина Райчева-Цонева – зам.-председател,Стефан Донев, Даниела Димитрова-Янкова, Лиляна Владимирова, Стефан Бонев.

ПРОТИВ: няма.

 ОИК – Русе прие **РЕШЕНИЕ №158-МИ/24.10.2023 г.**

**ОТНОСНО:** Промени в съставите на секционни избирателни комисии в Община Русе от квотата на **МК БСП за България** при произвеждане на изборите за общински съветници и кметове на 29 октомври 2023 г.

В Общинска избирателна комисия – гр. Русе с вх. **№ 220/24.10.2023 г.** е постъпило предложение от **Пламен Рашев** – упълномощен представител на **МК БСП за България** за промени в съставите на СИК в Община Русе от квотата на **МК БСП за България**

 Към предложението е приложен списък с предложените промени.

Като взе предвид постъпилото предложение за промени в съставите на СИК в Община Русе от квотата на **МК БСП за България.**

, съгласно приложен списък, и на основание чл. 87, ал.1, т. 5 и т. 6 от Изборния кодекс, Общинска избирателна комисия - Русе

**Р Е Ш И:**

 **ОСВОБОЖДАВА** от съставите на СИК в Община Русе лицата от квотата на **МК БСП за България** и вместо тях **НАЗНАЧАВА** посочените в приложението към предложението лица.

Приложеният списък е неразделна част от решението и е на разположение в Общинска избирателна комисия - Русе.

Решението на Общинска избирателна комисия Русе може да се оспори пред Централната избирателна комисия в тридневен срок от обявяването му на основание чл. 88 от ИК.

Проектът бе подложен за обсъждане от комисията.

Пристъпи се към гласуване:

Гласували: „ЗА“ – Милена Хинкова – председател**,** Звезделина Рафаилова – зам.-председател,Шейнур Еюб – зам.-председател, Ина Райчева-Цонева – зам.-председател,Стефан Донев, Даниела Димитрова-Янкова, Лиляна Владимирова, Стефан Бонев.

ПРОТИВ: няма.

 ОИК – Русе прие **РЕШЕНИЕ №159-МИ/24.10.2023 г.**

**По т. 3**

**ОТНОСНО:** Регистрация на застъпници на кандидатска листа за общински съветници и за кмет на община на МК „БЪЛГАРИЯ НА РЕГИОНИТЕ“ в изборите на 29.10.2023 г.

Постъпило е заявление с вх.№1/23.10.2023 г. във входящ регистър за регистрация на застъпници и на заместващи застъпници (вх. № 213/23.10.2023 г. на ОИК Русе в общ регистър) за регистрация на застъпници на кандидатска листа за общински съветници и за кмет на община Русе в местните избори на 29.10.2023 г., подадено от представляващ МК „БЪЛГАРИЯ НА РЕГИОНИТЕ“. Към същото са приложени изискуемите документи от чл.118, ал.1 на Изборния кодекс и Решение № 2594-МИ/04.10.2023 на ЦИК относно условията и реда за участие на застъпници на кандидатите в кандидатски листи на партии, коалиции, местни коалиции и инициативни комитети в изборите за общински съветници и за кметове на 29 октомври 2023 г.

 След извършената служебна проверка се установява, че едно от заявените лица не отговаря на изискванията на ИК, поради което и на основание чл. 118, ал. 2 във връзка с чл. 87, ал. 1, т. 18 от Изборния кодекс, Решение № 2594-МИ/04.10.2023 на ЦИК, Общинска избирателна комисия Русе

**Р Е Ш И:**

**РЕГИСТИРА 141 бр.** застъпници на кандидатска листа за общински съветници и за кмет на община Русе в местните избори на 29.10.2023 г., по заявление, подадено от представляващ МК „БЪЛГАРИЯ НА РЕГИОНИТЕ“ съгласно приложен списък – неразделна част от настоящото решение.

**ОТКАЗВА** да регистрира като застъпник на местната коалиция Красимир Иванов Шаханов.

Решението на Общинска избирателна комисия Русе може да се оспорва в тридневен срок от обявяването му пред Централната избирателна комисия.

Проектът бе подложен за обсъждане от комисията.

Пристъпи се към гласуване:

Гласували: „ЗА“ – Милена Хинкова – председател**,** Звезделина Рафаилова – зам.-председател,Шейнур Еюб – зам.-председател, Ина Райчева-Цонева – зам.-председател,Стефан Донев, Даниела Димитрова-Янкова, Лиляна Владимирова, Стефан Бонев.

ПРОТИВ: няма.

 ОИК – Русе прие **РЕШЕНИЕ №155-МИ/24.10.2023 г.**

В 16.20 ч. в заседателната зала на ОИК влезе Борислав Жечев – член

**По т. 4**

1. Писмо вх. №214/24.10.2023 г. в 9.08 ч. от ЦИК, относно транспортните графици за доставка на СУЕМГ за гласуване;
2. Писмо вх. №215/24.10.2023 г. в 9.10 ч. от Областна администрация с график допечатки;
3. Писмо вх. №216/24.10.2023 г. в 9.12 ч. от Информационно обслужване;

Поради изчерпване на дневния ред заседанието бе закрито в 16.30 часа.

**ПРЕДСЕДАТЕЛ: ЗАМ.-ПРЕДСЕДАТЕЛ:**

**/М. Хинкова/ / Звезделина Рафаилова /**